KIRJALLINEN KYSYMYS E-3470/98

esittäjä(t): Lis Jensen (I-EDN) komissiolle

(25. marraskuuta 1998)

Aihe: Euroopan investointipankin rahoittama moottoriteiden rakennushanke T[scaron]ekin tasavallassa

Euroopan investointipankin (EIP) 230 miljoonan ecun laina aiotaan lähitulevaisuudessa myöntää useiden moottoritieosuuksien rakentamiseen T[scaron]ekin tasavallassa. EIP ei kuitenkaan ota huomioon sitä, että rahoitettavat moottoritieyhteydet ovat osa strategisen ympäristövaikutusten arvioinnin (SEA) hyvin ristiriitaista osuutta liikenneverkkojen kehittämissuunnitelmalle (Transport Network Development Conception - TNDC), joka toteutetaan vuoteen 2010 mennessä. SEA on laadittu kolmesta vaihtoehdosta, joista EIP:n rahoittama vaihtoehto on riippumattomien asiantuntijoiden mielestä kiistanalaisin. Monessa tapauksessa moottoritie-osuudet, joita EIP aikoo rahoittaa, ottavat ympäristön niin vähän huomioon, että niiden rakentaminen olisi jopa laitonta. Tämä koskee erityisesti D8-moottoritietä, joka on suunniteltu kulkemaan läpi Ceske Stredohorin suojelun kohteena olevan maa-alueen, joka on ympäristön vakauden kannalta Euroopan tärkeimpiä alueita. Tämä hanke olisi vastoin T[scaron]ekin tasavallan luontoa koskevaa lakia, joka nimenomaan kieltää moottoriteiden rakentamisen tällaisille alueille. Myös D11-moottoritie, joka on suunniteltu kallisarvoisten luonnonalueiden läpi, ja Prahan kehätie olisivat lainvastaisia. Lisäksi Prahan kehätien pitkän aikavälin vaikutus ympäristöön, virkistysalueisiin ja tiheästi asutettuihin seutuihin on huolestuttava kysymys.

Euroopan investointipankki ei näytä olevan tietoinen kahdesta muusta SEA:ssa arvioidusta TNDC-vaihtoehdosta, jotka eivät ota yllä mainittuja moottoriteitä huomioon ollenkaan tai joissa ehdotetaan muita reittejä.

1. Mikä EU:n politiikka tai sisäpolitiikka oikeuttaa EIP:n ilmoituksen antaa lainaa ennen kuin T[scaron]ekin tasavalta päättää lopullisesti moottoriteiden reittivalinnoista?

2. Kuinka EIP ottaa huomioon tämänhetkiset tai suunnitteluvaiheessa olevat arviointikäytännöt, joihin liittyy mahdollisia sijoitusmahdollisuuksia, jos se ei seuraa nykyistä tilannetta toimialueensa maissa, kuten T[scaron]ekin tasavallassa?

3. Mikä on EIP:n vastuu, jos sen rahoittama hanke T[scaron]ekin tasavallassa heikentää EU:n ja kansallista lainsäädäntöä ja vahingoittaa ihmisiä ja ympäristöä?

Komission jäsenen Yves-Thibault de Silguynkomission puolesta antama vastaus

(3. helmikuuta 1999)

1. Euroopan investointipankki (EIP) on tehnyt 230 miljoonan ecun suuruisen lainasopimuksen lukuisten tieosuuksien rahoittamiseksi T[scaron]ekin tasavallassa. Näihin tieosuuksiin lukeutuvat myös D8- ja D11-moottoritiet. Hanke on keskeinen osa T[scaron]ekin moottoriteiden kehittämissuunnitelmaa, jonka T[scaron]ekin hallitus hyväksyi lokakuussa 1996. Lainasopimuksen mukaan rahoituksen edellytyksenä on T[scaron]ekin viranomaisten vahvistus, että paikallisen lainsäädännön edellyttämät luvat, myös ympäristövaikutuksen arvioimista ja luonnonsuojelualueiden hallintoa koskevat luvat, on myönnetty ennen rakentamista.

2. EIP:llä on menetelmänsä hankkeiden arvioimiseen ja niiden kehityksen valvomiseen. Se, että EIP on sisällyttänyt sopimukseen edellä mainitun ehdon osoittaa sen valvovan projektin nykyistä tilannetta.

Kuten kohdassa 1 todetaan, on lainan edellytyksenä kansallisen ja yhteisön ympäristönsuojelulainsäädännön tiukka noudattaminen.